|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. április 18 - ai rendkívüli**

**ülésére**

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott *„Budapest, VII. kerület Nefelejcs utca 63. szám alatti 100% önkormányzati tulajdonú épület felújítása (EKR001898402022)”* tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Nonprofit Zrt. vezérigazgatója** |

**Tisztelt Bizottság!**

Az EVIN Nonprofit Zrt. (a továbbiakban: Társaság) a Budapest, VII. kerület Nefelejcs utca 63. szám alatti épület felújítására vonatkozó munkák kivitelezését biztosító kivitelezési szerződés megkötése érdekében a Pénzügyi és Kerületfejlesztési Bizottság 761/2022. (XI.15.) sz. *(1. sz. melléklet)* jóváhagyó határozata alapján közbeszerzési eljárást folytatott le.

Az Önkormányzat közbeszerzési szabályzata I. fejezet 1.4 pontja szerint: „A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést a Bizottság részére kötelesek megküldeni.”

Fentiek alapján az alábbiakban összefoglaljuk a közbeszerzési eljárás legfőbb cselekményeit, döntéseket:

* Ajánlatkérő 2022. december 5. napján - EKR001898402022 azonosítószám alatt – a Kbt. 112. § (1) bekezdésének b) pontja szerinti, hirdetménnyel induló nyílt közbeszerzési eljárást indított. A hirdetmény iktatószáma: 26387/2022
* Az eljárásban a közbeszerzési dokumentumok módosítására nem került sor.
* **Ajánlatok benyújtásának határideje**: 2022.12.20. 14:00

**Az ajánlatok bontása:** 2022.12.20. 16:00

* **Az eljárásban az ajánlattételi határidőig összesen 8 darab ajánlat érkezett**:

1. **„RADIÁN" Építőipari Tervező, Szervező, Üzemeltető Kft.**
2. **BRTKHOME Kft.**
3. **Asturis Szolgáltató Kft.**
4. **Lakó-Ház Kft.**
5. **"GAZSI és GAZSI" Ipari, Kereskedelmi és Szolgáltató Kft.**
6. **Wortex Kft.**
7. **PETÉNYBAU KFT.**
8. **A.Four-Bau Kft.**

Az ajánlati árakat és az egyéb értékelési szempontok szerinti megajánlásokat a a Bírálóbizottsági jegyzőkönyv (*2. számú melléklet*) részletesen bemutatja.

* A Bírálóbizottság javaslatára az ajánlatok átnézését követően 2022.12.21. napján hiánypótlási felhívás került kibocsátásra, valamennyi ajánlattevő vonatkozásában (*3. számú melléklet*).
* A bírálóbizottság javaslatára 2022.12.28-án a Radián Kft. ajánlattevő számítási hiba javítására vonatkozóan felszólítottásra került (*4. számú melléklet*).
* A bírálóbizottság javaslatára 2022.12.30. napján a Kbt. 72. § szerint eljárva árindokolás került bekérésre az A.Four-Bau Kft.-től és a Radián Kft.-től (*5. számú melléklet*).

Mindkét érintett ajánlattevő határidőben benyújtotta árindokolását, melyeket a bírálóbizottság megfelelőnek ítélt, ajánlattevők a szerződés teljesíthetőségét alátámasztották.

* Ajánlatkérő a bírálóbizottság javaslatára a Kbt. 69. § (13) bekezdés szerint eljárva az A.Four-Bau Kft. referenciájának ellenőrzése érdekében információt kért a Józsefvárosi Önkormányzattól. A kapott információk alapján ajánlattevő bemutatott referenciája megfelelt a valóságnak, hamis adatszolgáltatás nem történt.
* A beérkezett hiánypótlások áttekintését követően újabb, 2. hiánypótlási felhívás kiküldése vált szükségessé (*6. számú melléklet*).
* A beérkezett hiánypótlások, számítási hiba javítás és árindoklások áttekintését követően a bírálóbizottság javaslatai alapján a döntéshozó az alábbi döntéseket hozta (*7. számú melléklet*):
* A "GAZSI és GAZSI" Ipari, Kereskedelmi és Szolgáltató Korlátolt Felelősségű Társaság, az Asturis Szolgáltató Kft., a LAKÓ-HÁZ Kft., a WORTEX Szolgáltató Kft. és a PETÉNYBAU KFT. ajánlata a Kbt. 73. § (1) bekezdés e) pont alapján érvénytelen, tekintettel arra, hogy egyéb módon nem felel meg az ajánlati felhívásban és a közbeszerzési dokumentumokban, valamint a jogszabályokban meghatározott feltételeknek.
* Az A.FOUR-BAU Kft. ajánlata érvényes.
* A Radián Kft. ajánlata érvényes.
* A BRTK Home Kft. ajánlata érvényes.
* Az érvényes ajánlattevők között az alábbi értékelési sorrendet állapította meg:

1. A.FOUR-BAU Kft. (942,07 pont)

2. Radián Kft. (902,1 pont)

3. BRTK Home Kft. (781,76 pont)

* Az A.FOUR-BAU Kft. az eljárás nyertese, tekintettel arra, hogy ajánlattevő nyújtotta be az értékelési szempontokra tekintettel legjobb ár-érték arányú **(nettó 195.963.230,-Ft összegű)** érvényes ajánlatot, mely a rendelkezésre álló fedezetre tekintettel (nettó 283.706.044,- Ft.) is megfelelő.
* A Radián Kft. ajánlattevő 2. helyezett, tekintettel arra, hogy ajánlattevő nyújtotta be az értékelési szempontokra tekintettel 2. legjobb ár-érték arányú (**nettó 227.825,221,-Ft összgű**) érvényes ajánlatot, mely a rendelkezésre álló fedezetre tekintettel (nettó 283.706.044,- Ft.) is megfelelő.
* A közbeszerzési eljárás eredményes.
* A döntés alapján, az összegezést (*8. számú melléklet*) követően az EVIN Nonprofit Zrt. a nyertessel a kivitelezési szerződést (*9. számú mellékletek*) 2023. március 01-én megkötötte.

Kérjük a tájékoztatás elfogadását.

Budapest, 2023. április 10.

dr. Halmai Gyula

EVIN Nonprofit Zrt. vezérigazgatója

Mellékletek:

1.sz. melléklet – 761/2022. (XI.15.) számú PKB-határozat

2.sz. melléklet – BBjzk \_Nefelejcs u. 63. felújítása

3.sz. melléklet – Hiánypótlási felhívás\_Nefelejcs u. 63. felújítása

4.sz. melléklet – Felhívás számítási hiba javítására\_Nefelejcs u. 63. felújítása

5.sz. melléklet – Árindoklás kérése\_Nefelejcs u. 63. felújítása

6.sz. melléklet – II. hiánypótlási felhívás\_Nefelejcs u. 63. felújítása

7.sz. melléklet – Döntés az eljárás eredményéről\_Nefelejcs u. 63. felújítása

8.sz. melléklet – Összegezés\_Nefelejcs u. 63. felújítása

9.sz. melléklet – Kivitelezési szerződés \_Nefelejcs u. 63. felújítása\_A.FOUR-BAU Kft.