|  |
| --- |
| **Budapest Főváros VII. kerület Erzsébetváros Önkormányzata**  Gyuris Gabriellairodavezető |

Iktatószám:

Napirendi pont: ….

**ELŐTERJESZTÉS**

A Pénzügyi és Kerületfejlesztési Bizottság2023. április 18 - ai rendkívüli

ülésére

|  |  |
| --- | --- |
| **Tárgy:** | Javaslat a „Köz- és szociális étkeztetés biztosítása és az ehhez kapcsolódó tálalókonyhák üzemeltetése Budapest VII. kerületében” tárgyú közbeszerzési eljárás megindítására |

**Készítette:**

Gyuris Gabriella

irodavezető

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Erzsébetváros Önkormányzata fenntartásában lévő óvodák és a kerület területén működő közoktatási és szociális intézmények részére biztosított közétkeztetéssel és szociális étkeztetéssel összefüggő feladatok ellátására, közbeszerzési eljárás lefolytatását követően vállakozási szerződés került megkötésre. A vállakozási szerződés alapján jelenleg a Szakácstündér Kft. végzi az étkezetetéssel összefüggő feladatokat, mely szerződés 2023. december 31. napján lejár, így új közbeszerzési eljárás megindítására van szükség.

A Bischitz Johanna Integrált Humán Szolgáltató Központ (a továbbiakban: Humán Szolgáltató) megkezdte „Köz- és szociális étkeztetés biztosítása és az ehhez kapcsolódó tálalókonyhák üzemeltetése Budapest VII. kerületében” tárgyú közbeszerzési eljárás teljes körű lebonyolításának előkészítését. A közbeszerzési eljárás előkészítésével kapcsolatos felelős, akkreditált közbeszerzési szakértői feladatokat Dr. Nedwed Mária ügyvéd végezte el.

A Humán Szolgáltató saját akkreditált közbeszerzési szakértő bevonásával elkészítette a vállalkozó kiválasztásához szükséges, közbeszerzési felhívás dokumentumai, amelyek az alábbiak:

* Ajánlati felhívás;
* Ajánlati dokumentáció;
* Műszaki dokumentáció;
* Szerződéstervezet;
* Árazatlan költségvetés;
* Nyilatkozat szakemberekről és önéletrajz minta.

A nyertes Ajánlattevő feladata lesz 2024. január 01. napjától Erzsébetváros Önkormányzata fenntartásában lévő óvodák és a kerület területén működő közoktatási és szociális intézmények

* + - * közétkeztetési feladatainak ellátása,
      * tálalókonyhák üzemeltetése, karbantartása,
* az ajánlati dokumentációban meghatározottak szerint a tálalókonyhákon az ajánlattevő és az egyes intézmények által biztosított személyzet koordinálásával a tálalási feladatok ellátása,
  + - * a tálalókonyhákra és az igény szerinti házhoz történő kiszállítási feladatok ellátása,
      * az ajánlati dokumentációban meghatározottak szerint a tálalókonyhák üzemkészen tartása, valamint
      * az étkeztetés során keletkezett ételhulladék biztonságos elszállítása az ajánlati dokumentáció szerint.

A nyertes Ajánlattevő köteles a szolgáltatás ellátáshoz szükséges tálalókonyhák folyamatos infrastrukturális és gépészeti karbantartásával, üzemkészen tartásával és fejlesztésével, árubeszerzések és a kapcsolódó szolgáltatások ellátásával kapcsolatos feladatokat ellátni.

Az ajánlattételi felhívás I.2.14. pontja szerint: „A szerződés határozott 24 hónapos időtartamának lejártát követően további 24 hónapos időtartamra meghosszabbodhat a Felek közös megállapodása alapján. **Az óvodákra meghatározott várható adagszám a szerződés időintervallumának 21 hónapját követően, azaz 2025. szeptember 01. napjától aktiválódik, azaz 2025. szeptember 01. napjával kell a nyertes Ajánlattevőnek ezekre a teljesítési helyekre kötelezettségeit teljesítenie.** A szerződés határozott 24 hónapos időtartamának lejártát megelőző 3. hónapban a Felek egyeztetését követően a szerződés időtartama további 24 hónapos időtartamra meghosszabbítható **az óvodai adagszámokkal bővítetten**, amennyiben a Felek a szerződésbe foglalt kötelezettségeiket addig maradéktalanul teljesítették. A szerződés meghosszabbítása vonatkozásában egyéb feltétel nem támasztható.”

**A közbeszerzési eljárás becsült értéke a 2024. évben nettó 480.000.000.- Ft az iskolai és szociális vásárolt élelmezés tekintetében, a 2025. évben az óvodai vásárolt élelmezés (2025. szeptember 1-től 4 hónapra számolva), valamint az iskolai és szociális vásárolt élelmezés tekintetében pedig további emeléssel számolva nettó 615.000.000.- Ft.**

Budapest Főváros VII. kerület Erzsébetváros Önkormányzatának és Polgármesteri Hivatalának 2021. január 4-én hatályba lépett Közbeszerzési Szabályzat I. fejezet 1.5. pontja szerint az Önkormányzat saját közbeszerzési szabályzattal rendelkező önállóan gazdálkodó költségvetési szerve közbeszerzési eljárást a Bizottságnak bemutatott szabályzat alapján, felelős akkreditált közbeszerzési szaktanácsadó bonyolításában maga végzi azzal, hogy közbeszerzést a közbeszerzési eljárást megindító dokumentumok Bizottság általi jóváhagyását követően indíthat.

Fentiekre vonatkozóan a Humán Szolgáltató igazgatójának tájékoztató levelét az előterjesztés 5. sz. melléklete tartalmazza.

***Kérem a Tisztelt Bizottságot az előterjesztés megtárgyalására és a határozati javaslat elfogadására.***

**Határozati javaslat**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága …../2023. (IV.18.) határozata a „Köz- és szociális étkeztetés biztosítása és az ehhez kapcsolódó tálalókonyhák üzemeltetése Budapest VII. kerületében” tárgyú közbeszerzési eljárás megindításáról**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy jóváhagyja a Bischitz Johanna Integrált Humán Szolgáltató Központ a „Köz- és szociális étkeztetés biztosítása és az ehhez kapcsolódó tálalókonyhák üzemeltetése Budapest VII. kerületében” tárgyú közbeszerzési eljárás megindítását a határozat mellékletét képező közbeszerzési eljárást megindító dokumentumok alapján.

**Felelős:** Niedermüller Péter polgármester

**Határidő:** azonnal

Budapest, 2023. április 6.

Gyuris Gabriella

irodavezető

Előterjesztés mellékletei:

1. sz. melléklet: FAKSZ állásfoglalás
2. sz. melléklet: A Humán Szolgáltató éves közbeszerzési terve
3. sz. melléklet: A Humán Szolgáltató éves közbeszerzési terv EKR visszaigazolás
4. sz. melléklet: A Humán Szolgáltató Közbeszerzési Szabályzata
5. sz. melléklet: Farkas Tünde igazgató asszony levele

Határozati javaslat mellékletei:

1. sz. melléklet: Ajánlati felhívás
2. sz. melléklet: Ajánlati dokumentáció
3. sz. melléklet: Műszaki dokumentáció
4. sz. melléklet: Szerződéstervezet
5. sz. melléklet: Árazatlan költségvetés
6. sz. melléklet: Nyilatkozat szakemberekről és önéletrajz minta