|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság 2023. április 18 - ai rendkívüli**

**ülésére**

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott *„Szállítási feladatok ellátása: Erzsébetvárosi ingatlanokból lom- és építési törmelék elszállítása (EKR001950272022)”* tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Nonprofit Zrt. vezérigazgatója** |

Az EVIN Nonprofit Zrt. (a továbbiakban: Társaság) a Budapest Főváros VII. kerület Erzsébetváros Önkormányzatával (a továbbiakban: Önkormányzat) megkötött feladatellátási szerződés alapján az önkormányzati tulajdonú ingatlanok üzemeltetésére, fenntartására vonatkozó feladatokat lát el, melynek része az Önkormányzat tulajdonában lévő ingatlanok szükség szerint történő kiürítése, az ingatlanokból lom- és építési törmelék elszállítása.

A lomtalanítási munkák és kapcsolódó feladatok ellátását biztosító vállalkozási keretszerződés megkötése érdekében a Társaság a Pénzügyi és Kerületfejlesztési Bizottság 910/2022. (XII.14.) sz. (*1. számú melléklet*) jóváhagyó határozata alapján közbeszerzési eljárást folytatott le.

Az Önkormányzat közbeszerzési szabályzata I. fejezet 1.4 pontja szerint: „A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést a Bizottság részére kötelesek megküldeni.”

Fentiek alapján az alábbiakban összefoglaljuk a közbeszerzési eljárás legfőbb cselekményeit, döntéseket:

* Ajánlatkérő 2022. december 23. napján - EKR001950272022 azonosítószám alatt – a Kbt. 112. § (1) bekezdésének b) pontja szerinti, hirdetménnyel induló nyílt közbeszerzési eljárást indított. A hirdetmény iktatószáma: 28167/2022
* Az eljárásban a felhívás és a közbeszerzési dokumentumok módosítására nem került sor.
* Ajánlatok benyújtásának határideje: 2023.01.03. 8:00 óra
* Az ajánlatok bontása: 2023.01.03. 10:00 óra
* Az eljárásban az ajánlattételi határidőig összesen **4 darab ajánlat érkezett**:

Vario Solutions 2010 Kft.

Bau Gom Épszer Kft.

Zotrans lom-ép46 Kft.

Hot-Home TTA Kft.

Az ajánlati árakat és az egyéb értékelési szempontok szerinti megajánlásokat a Bírálóbizottsági jegyzőkönyv (*2. számú melléklet*) részletesen bemutatja.

Az ajánlatok értékelését megelőzően a Bírálóbizottság javaslata alapján Ajánlatkérő a Hot-Home TTA Kft. vonatkozásában 2023. január 12. napján 2023.01.16. 11:00 órai határidővel hiánypótlási felhívást bocsátott ki. Ajánlattevő hiánypótlást nem nyújtott be, így ajánlata a Kbt. 73. § (1) bekezdés szerint érvénytelen.

* Az értékelés során a Bírálóbizottság megállapította az értékelési sorrendet:

1. **Bau Gom Épszer Kft. (1000 pont)**
2. Zotrans lom-ép46 Kft. (715,83 pont)
3. Vario Solutions 2010 Kft. (668,60 pont)

* A Bírálóbizottság a felhívásban előírtak szerint az értékelési sorrendben legkedvezőbb ajánlattevő tekintetében elvégezte a bírálatot: a Bírálóbizottság megállapítása és javaslata alapján Ajánlatkérő a Bau Gom Épszer Kft. vonatkozásában 2023. január 20. napján 2023.01.27. 15:00 órai határidővel hiánypótlási felhívást bocsátott ki. Ajánlattevő hiánypótlását határidőre benyújtotta, a hiánypótlási felhívásban előírt hiányosságokat az előírásoknak megfelelően pótolta.
* **A Bírálóbizottság javaslata alapján a döntéshozó 2023.03.02-án az alábbi döntéseket hozta (*3. számú melléklet*):**

A Hot-Home TTA Kft. ajánlata a Kbt. 73. § (1) bekezdés szerint érvénytelen, tekintettel arra, hogy egyéb módon nem felel meg az ajánlati felhívásban és a közbeszerzési dokumentumokban, valamint a jogszabályokban meghatározott feltételeknek.

Az ajánlatok értékelési sorrendjét és az ajánlattevői pontszámokat az alábbiak szerint állapította meg: 1. Bau Gom Épszer Kft. (1000 pont), 2. Zotrans lom-ép46 Kft. (715,83 pont), 3. Vario Solutions 2010 Kft. (668,60 pont)

Megállapította, hogy a Bau Gom Épszer Kft. ajánlattevő ajánlata mindenben megfelel a közbeszerzési dokumentumok és a vonatkozó jogszabályok rendelkezéseinek, valamint ajánlattevő nem áll a felhívásban előírt kizáró okok hatálya alatt, alkalmassága megfelelően igazolásra került, ezért ajánlattevő ajánlata érvényes.

Az eljárást eredményesnek nyilvánította és a Bau Gom Épszer Kft. ajánlattevőt nyertesnek hirdette ki és elrendelte vele a szerződés megkötését.

* A döntés alapján, az összegezést (*4. számú melléklet*) követően az EVIN Nonprofit Zrt. a nyertessel a vállalkozási keretszerződést (*5. számú melléklet*) 2023. március 27-én megkötötte.

Kérjük a tájékoztatás elfogadását.

Budapest, 2023. április 06.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1.sz. melléklet – 910/2022. (XII.14.) számú PKB-határozat

2.sz. melléklet – BBjzk\_lomtalanítás\_2023

3.sz. melléklet – Döntés elj. eredményéről\_lomtalanítás\_2023

4.sz. melléklet – Összegezés\_lomtalanítás\_2023

5.sz. melléklet – Keretszerződés\_lomtalanítás\_2023