|  |
| --- |
| **Budapest Főváros VII. kerület Erzsébetváros Önkormányzata**  dr. Halmai GyulaEVIN Erzsébetvárosi Ingatlangazdálkodási Nonprofit Zrt. vezérigazgatója |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság2023. április 18 - ai rendkívüli**

**ülésére**

|  |  |
| --- | --- |
| **Tárgy:** | Tájékoztatás az EVIN Nonprofit Zrt., mint ajánlatkérő által lefolytatott *"Lakóingatlan felújítás 2023: Önkormányzati tulajdonú lakóingatlanok rendeltetésszerű lakhatásra való alkalmassá tétele 2023 (EKR001950412022)”* tárgyú közbeszerzési eljárás eredményéről |

**Készítette:**

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

|  |
| --- |
| **Budapest Főváros VII. kerület Erzsébetváros Önkormányzata**  **dr. Halmai Gyula EVIN Nonprofit Zrt. vezérigazgatója** |

**Tisztelt Bizottság!**

Az EVIN Nonprofit Zrt. (a továbbiakban: Társaság) lakóingatlanok felújítására vonatkozó munkák kivitelezését biztosító kivitelezési szerződés megkötése érdekében a Pénzügyi és Kerületfejlesztési Bizottság 912/2022. (XII.14.) sz. (*1. sz. melléklet*) jóváhagyó határozata alapján *"Lakóingatlan felújítás 2023: Önkormányzati tulajdonú lakóingatlanok rendeltetésszerű lakhatásra való alkalmassá tétele 2023 (EKR001950412022)”* tárgyában közbeszerzési eljárást folytatott le.

Az Önkormányzat közbeszerzési szabályzata I. fejezet 1.4 pontja szerint: „A saját közbeszerzési szabályzattal rendelkező Gazdasági társaságok ... A közbeszerzési eljárásban meghozott érdemi döntésüket, így az egyes ajánlatok érvényessé/érvénytelenné nyilvánítását, az eljárást lezáró döntést, a megkötött szerződést a Bizottság részére kötelesek megküldeni.”

Fentiek alapján az alábbiakban összefoglaljuk a közbeszerzési eljárás legfőbb cselekményeit, döntéseket:

* Ajánlatkérő 2022. december 20. napján - EKR001950412022 azonosítószám alatt – a Kbt. 112. § (1) bekezdésének b) pontja szerinti, hirdetménnyel induló nyílt közbeszerzési eljárást indított.

A hirdetmény iktatószáma: 27828/2022

* Az eljárásban a közbeszerzési dokumentumok módosítására egy alkalommal került sor.
* Ajánlatok benyújtásának határideje: 2023.01.04. 8:00 óra
* Az ajánlatok bontása: 2023.01.04. 10:00 óra
* Az eljárásban az ajánlattételi határidőig összesen 2 darab ajánlat érkezett.

1. BRTKHOME Kft.
2. RYL BAU Építőipari Kft (vezető ajánlattevő) és "RADIÁN" Építőipari Tervező, Szervező, Üzemeltető Kft. (közös ajánlattevő)

Az ajánlati árakat és az egyéb értékelési szempontok szerinti megajánlásokat a a Bírálóbizottsági jegyzőkönyv részletesen bemutatja (*2. számú melléklet*).

* Ajánlatkérő a Bírálóbizottság javaslata alapján:
* A RYL BAU Építőipari Kft. és "RADIÁN" Építőipari Tervező, Szervező, Üzemeltető Kft. (közös ajánlattevő) és a BRTKHOME Kft. vonatkozásában 2023. január 11. napján 2023. január 17. 16:00 órai határidővel hiánypótlási felhívást bocsátott ki (*3. számú melléklet*). Ajánlattevők a hiánypótlást határidőre benyújtották.
* Ajánlatkérő a BRTKHOME Kft. vonatkozásában 2023. január 11. napján 2023. január 17. 16:00 órai határidővel számítási hiba javítására történő felhívást bocsátott ki (*4. számú melléklet*). Ajánlattevő a számítási hiba javítását határidőre benyújtotta.
* A Bírálóbizottság a beérkezett hiánypótlások és számítási hiba javítás bírálatával kapcsolatban megállapította, hogy mindkét ajánlattevő megfelelően hiánypótolt és a hibát kijavította, így mindkét Ajánlattevő vonatkozásában megállapítható, hogy a felolvasólapon tett megajánlásokat a benyújtott árazott költségvetések és az ajánlatban, valamint hiánypótlásban bemutatott szakemberek vonatkozásában benyújtott dokumentumok (szakmai önéletrajz, Nyilatkozat bemutatott szakemberekről EKR űrlap) alátámasztják.
* A Bírálóbizottság az alábbi értékelési sorrendet javasolta megállapítani:

1. **RYL BAU Építőipari Kft. és "RADIÁN" Építőipari Tervező, Szervező, Üzemeltető Kft. (közös ajánlattevő) (1000 pont)**
2. BRTKHOME Kft. (920,64 pont)

* A döntéshozó a Bírálóbizottság javaslata alapján az alábbi lezáró döntéseket (*5. számú melléklet*) hozta:

**Az ajánlatok értékelési sorrendje és az ajánlattevői pontszámok:**

1. **RYL BAU Építőipari Kft. és "RADIÁN" Építőipari Tervező, Szervező, Üzemeltető Kft. (közös ajánlattevő) (1000 pont)**
2. **BRTKHOME Kft. (920,64 pont)**

**A RYL BAU Építőipari Kft. és "RADIÁN" Építőipari Tervező, Szervező, Üzemeltető Kft. (közös ajánlattevő) ajánlattevő ajánlata mindenben megfelel a közbeszerzési dokumentumok és a vonatkozó jogszabályok rendelkezéseinek, valamint ajánlattevő nem áll a felhívásban előírt kizáró okok hatálya alatt, alkalmassága megfelelően igazolásra került, ezért ajánlattevő ajánlata érvényes.**

**A BRTKHOME Kft. ajánlattevő ajánlata mindenben megfelel a közbeszerzési dokumentumok és a vonatkozó jogszabályok rendelkezéseinek, valamint ajánlattevő nem áll a felhívásban előírt kizáró okok hatálya alatt, alkalmassága megfelelően igazolásra került, ezért ajánlattevő ajánlata érvényes.**

**A RYL BAU Építőipari Kft. és "RADIÁN" Építőipari Tervező, Szervező, Üzemeltető Kft. (közös ajánlattevő) ajánlattevő ajánlati ára (nettó 133.204.756,- Ft) megfelelő a rendelkezésre álló – bontási jegyzőkönyvben rögzített – anyagi fedezet összegére (nettó 159.872.795,- Ft) tekintettel, a rendelkezésre álló anyagi fedezet összege elegendő a szerződés megkötéséhez az értékelés alapján legkedvezőbb ajánlatot tett ajánlattevővel.**

**A döntéshozó az eljárást eredményesnek nyilvánította és a RYL BAU Építőipari Kft. és "RADIÁN" Építőipari Tervező, Szervező, Üzemeltető Kft. (közös ajánlattevő) ajánlattevőt nyertesnek hirdetni és vele a szerződést megkötni rendelte el.**

1. A döntés alapján, az összegezést (*6. számú melléklet*) követően az EVIN Nonprofit Zrt. a nyertessel a kivitelezési szerződést (*7. számú melléklet*) 2023. február 20-án megkötötte.

Kérjük a tájékoztatás elfogadását.

Budapest, 2023. április 06.

dr. Halmai Gyula

EVIN Erzsébetvárosi Ingatlangazdálkodási Nonprofit Zrt. vezérigazgatója

Mellékletek:

1.sz. melléklet – 912/2022. (XII.14.) számú PKB-határozat

2.sz. melléklet – BBjzk\_Lakóingatlan felújítás 2023

3.sz. melléklet – Hiánypótlási felhívás\_Lakóingatlan felújítás 2023

4.sz. melléklet – Felhívás számítási hiba javítására\_Lakóingatlan felújítás 2023

5.sz. melléklet – Döntés az eljárás eredményéről\_Lakóingatlan felújítás 2023

6.sz. melléklet – Összegezés\_Lakóingatlan felújítás 2023

7.sz. melléklet – Kivitelezési szerződés\_Lakóingatlan felújítás 2023